**1. számú melléklet**

**Az államigazgatási egyeztetés során felmerült**

**észrevételek, vélemények, javaslatok**

**VASIVÍZ** **Vas megyei Víz és Csatornaművek Zrt.**

Az FF/1-3/2017 iktatószámú levelében tett véleménye:

*„A rendezési terv módosítása során kérjük figyelembe venni a megjelölt területen üzemeltetett viziközmű létesítmények (vízellátás és szennyvízelvezetés) védelmét és az esetlegesen épülő új vezeték létesítéséhez szükséges hely biztosítását.*

*A LUK Savaria Kuplunggyártó Kft. a vízellátás és szennyvízelvezetés tekintetében jelentős kontingens lekötéssel rendelkezik. Amennyiben azonban a beépítési százalék növelése a kontingens bővítését is igényli, fel kell keresni társaságunkat a bővítés ügyében.*

*Az üzemeltetésünkben levő létesítmények műszaki dokumentációi víz tekintetében Szombathely Vízellátási Üzemmérnökségen (Szombathely, Vépi. u. 8.), szennyvíz tekintetében pedig a Szom­bathely Csatorna Üzemmérnökségen (Szombathely, Újvilág u.) rendelkezésre állnak.*

*A további egyeztetéseken abban az esetben kívánunk részt venni, amennyiben a módosítás a társaságunkat érinti.”*

**Vas Megyei Kormányhivatal Szombathelyi Járási Hivatal Építésügyi és Örökségvédelmi Osztály**

A VA-06/HF02/28-2/2017 iktatószámú levelében tett véleménye:

*„A LuK Savaria Kuplunggyártó Kft. 7273/63 hrsz. alatti telephelyére vonatkozó tervezett módosítás örökségvédelmi érdeket nem sért, a megvalósulást támogatjuk.*

*Az elfogadott tervet kérjük Hivatalunkhoz elektronikus formában eljuttatni.”*

**Vas Megyei Kormányhivatal Állami Főépítész**

VA/ÉHOTF01/923-2/2016iktatószámú levelében tett véleménye:

**„***Az előzmények, kiindulási adatok munkarész vonatkozásában:*

*A 10. oldalon a terület-kimutatást tartalmazó táblázat adatait újra kell számolni, mivel matematikailag "nem helyesek az ott megadott adatok a százalékok tekintetében.*

*Felhívom továbbá szíves figyelmét az alábbiakra:*

*A módosító önkormányzati rendelet megalkotása során szíveskedjék figyelembe venni a jogszabályszerkesztésről szóló 61/2009. (XII. 14.) IRM rendeletben (a továbbiakban: R.) foglalt rendelkezéseket a jogszabály mellékletét módosító rendelkezések (R. 133. § - rendelet tervezet 2.§) vonatkozásában.*

*Az egyeztetési eljárás további fázisaiban részt kívánok venni.”*

**Gencsapáti Község Önkormányzata**

A 354-8/2016 iktatószámú levelében észrevételt nem kíván tenni, kifogást nem emel.

**Őrségi Nemzeti Park Igazgatóság**

A 25-7633-2/2016 iktatószámú levelében tett véleménye:

*„A tervezett módosítás országos jelentőségű védett természeti területet, Natura 2000 hálózatot és helyi jelentőségű védett természeti területet nem érint. A módosításokkal táj- és természetvédelmi érdekek nem sérülnek, ezért azokkal szemben kifogással nem élünk.”*

**Nyugat-dunántúli Vízügyi Igazgatóság**

A 0316-005/2017 iktatószámú levelében tett véleménye:

*„A rendezési terv módosítása során az alábbi vízgazdálkodási tárgyú jogszabályokra kell figyelemmel lenni, és betartani az azokban foglaltakat:*

*1995. évi LVII. törvény a vízgazdálkodásról,*

*123/1997.(VII.18.) Kormányrendelet a vízbázisok, a távlati vízbázisok, valamint az ivóvízellátást szolgáló vízilétesítmények védelméről,*

*83/2014. (III. 14.) Korm. rendelet a nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagy vízi mederkezelési terv készítésének rendjére és tartalmára vonatkozó szabályokról,*

*30/2008.(XII.31.) KvVM rendelet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó műszaki szabályokról,*

*147/2010.(IV.29.) Kormányrendelet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról,*

*2011. évi CCIX. törvény a víziközmü-szolgáltatásról.*

*Különálló vízgazdálkodási fejezetben kell foglalkozni az alábbiakkal:*

*-Hidrológiai állapot (meteorológiai, domborzat) Felszíni és felszín alatti vizek*

*-Vízkárelhárítás (vízrendezés, árvízvédelem, vízhasznosítás)*

*-Víziközművek (vízellátás, szennyvíz-elvezetés és tisztítás, csapadékvíz elvezetés)*

*-Egyéb vízgazdálkodási létesítmények*

*Csapadékvíz-elvezető rendszert úgy kell kiépíteni, hogy a vizek kártétel nélküli elvezetése biztosított legyen. A fejlesztési területek csapadékvíz-elvezető rendszerét a meglévőre csak abban az esetben lehet rákötni, ha a meglévő rendszer a megnövekedett vízmennyiséget kiöntésmentesen vezeti a közcélú befogadóba, a Sárdi érbe.*

*A vízfolyások, víztározók területét azok parti sávjait, valamint a szennyvíztisztító telepek területét vízgazdálkodási (V) területként kell feltüntetni.*

*A hullámtér és nyílt ártér övezetére vonatkozó terület-felhasználási módokat a jogszabályokban és a megyei irányelvekben előírtak szerint kérjük alkalmazni.*

*A közműfejlesztési javaslat kiegészítéseként megjegyezzük, hogy ráköthetőség szempontjából iránymutató a 2011. évi CCIX. törvény.*

*A módosításokkal kapcsolatban ellenvetésünk nincs, vízgazdálkodási szempontból nem emelünk kifogást. A településrendezési tervet érintő eljárásban, a továbbiakban is részt kívánunk venni.”*

**Nemzeti Média- és Hírközlési Hatóság**

A CS/204-2/2017 iktatószámú levelében tett véleménye:

*„A rendelettervezet hírközlési érdeket* ***nem sért*** *a módosítás ellen a Hatóság kifogást nem emel.*

*A műemlék épületen és a hozzá tartozó telek területén, illetve műemléki környezet területén folytatott építési tevékenységet - pl. antenna telepítést - a 39/2015. (111.11.) Korm. rendelet 1. sz. mellékletében meghatározott illetékes járási építésügyi és örökségvédelmi hivatalok jogosultak örökségvédelmi szempontból megvizsgálni és amennyiben engedély köteles engedélyezni azt.*

*A Hatóság kéri, hogy a fentieket a készülő dokumentációknál figyelembe venni szíveskedjenek.„*

**Vas Megyei Önkormányzati Hivatal**

*„Az Önök által megküldött településrendezési eszközök módosításáról szóló dokumentáció alapján megállapítom, hogy az abban foglalt módosítások nem állnak ellentétben Vas Megye Területrendezési Tervével, így a módosítással kapcsolatban nem emelek kifogást.*

*Kérem, hogy az eljárás során továbbra is tartsák szem előtt az Országos Területrendezési Tervről szóló 2003. évi XXVI. törvénynek, valamint Vas megye hatályos területrendezési tervének való megfelelőséget. Vas Megye Önkormányzata Közgyűlése a 19/2010. (XI.29.) számú önkormányzati rendeletével fogadta el Vas megye jelenleg hatályban lévő területrendezési tervét.*

*Az eljárás további szakaszaiban részt kívánok venni.”*

**Vas Megyei Katasztrófavédelmi Igazgatóság**

36800/61-1/2017. ált. iktatószámú levelében tett véleménye:

*Iparbiztonsági és polgári védelmi követelmények:*

*Hivatkozási számon benyújtott településrendezési eszközök módosításban megküldött dokumentáció ellen nem emelek kifogást.*

*Vízügyi- vízvédelmi követelmények:*

*Nagyvízi meder övezete - Vízfolyások parti sávja: Az érintett terület folyó nagyvízi medrét nem érinti.*

*Az ingatlan mellett húzódó 7273/21 hrsz.-ú árok parti sávja* a nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagyvízi mederkezelési terv készítésének rendjére és tartalmára vonatkozó szabályokról szóló 83/2014. (III. 14.) Korm. rendeletben *foglaltak szerint használható.*

*A vízminőség-védelmi terület övezete; nagyvízi meder övezete; rendszeresen belvíz járta terület övezete használata, beépíthetősége tekintetében* az Országos Területrendezési Tervről szóló 2003. évi XXVI. törvény *előírásai az irányadók.*

***Felszíni és felszín alatti vízminőség-védelmi terület:***

*A tervezett módosításokkal a Szombathelyi Városi vízbázis hidrogeológiai védőterülete érintett. A terület* a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló 123/1997. (VII. 18.) Korm. rendelet *5. számú mellékletében foglaltak szerint hasznosítható. A vízbázis nem került kijelölésre.*

***Vízgyűjtő-gazdálkodási terület:***

*Szombathely város a Rába folyó vízgyűjtő területén fekszik. A Rába folyó vízgyűjtő­gazdálkodási terve 2015. évben elfogadásra került.*

***Csapadékvíz elvezetés:***

*Az ipari terület csapadékvíz elvezetése elválasztott rendszeren keresztül történik a Szombathely 7273/21 hrsz.-ú árok felé.*

*A csapadékvíz elvezető rendszerek tervezésére:*

* *a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó műszaki szabályokról szóló 30/2008. (XII. 31.) KvVM rendelet és*
* *a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet előírásai az irányadóak.*

*A vízgazdálkodási hatósági jogkör gyakorlásáról szóló 72/1996. (V. 22.) Korm. rendelet szerint a vízimunka elvégzéséhez, vízilétesítmény megépítéséhez (átalakításához, megszüntetéséhez) (3. § (1)) és üzemeltetéséhez (vízhasználat gyakorlásához) (5.§ (1)) vízjogi engedélyt szükséges beszerezni. A kérelemhez a külön jogszabályban meghatározott mellékleteket - ideértve az engedélyezési terveket (tervdokumentációt) - kell csatolni.*

***Ivóvíz ellátás - szennyvíz elvezetés:***

*Az érintetett területeken a VASIVÍZ Zrt. kezelésében levő ivóvíz és szennyvíz vezeték kiváltását vízjogi engedély alapján lehet elvégezni.*

*A vízjogi engedélykérelem mellékleteként benyújtott terveknek meg kell* felelniük a vízjogi engedélyezési eljáráshoz szükséges kérelemről és mellékleteiről szóló 18/1996. (VI. 13.) KHVM rendelet 2. *sz. mellékletében foglalt előírásoknak.*

*Tájékoztatom továbbá, hogy az eljárás további szakaszában is részt kívánunk venni, illetve az ügyben elkészített dokumentációt elektronikus formában kérem megküldeni.”*

**Nemzeti Fejlesztési Minisztérium**

Az FD/RR/NS/A/15/1/2017 iktatószámú levelében tett véleménye:

*„Az NKH Légügyi Hivatalnál (1675 Budapest Pf. 41., a továbbiakban: Hatóság), 2016. december 30. napján érkeztetett, „Rendezési tervmódosítás véleményezése" tárgyú megkeresésével kapcsolatban tájékoztatom, hogy a Nemzeti Fejlesztési Minisztérium (1440 Budapest Pf. 1. a továbbiakban: a Minisztérium), mint Légiközlekedési Hatóság az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 8. § alapján a településrendezési eszközök módosításához hozzájárul.*

*A Minisztérium a további egyeztetési eljárásban nem kíván részt venni.”*

**Vas Megyei Kormányhivatal Szombathelyi Járási Hivatal Műszaki Engedélyezési és Fogyasztóvédelmi Főosztály – Közlekedési és Útügyi Osztály**

A VA/UO/NS/A/8/1/2017 iktatószámú levelében tett véleménye:

*A beépíthetőség növelésével, a célként meghatározott munkahelyteremtéssel a gépjármű várakozó helyek iránti igény is megnövekedik.*

*A dokumentáció a parkolóhelyek biztosítását saját területen belül prognosztizálja. Azonban a jelenlegi tapasztalat is az, hogy a területen elhelyezett parkoló helyek száma nem elégséges. A dolgozók várakozásra a terület mellett lévő Ipar utca padkáját használják, ami adott esetekben balesetveszélyt okoz, illetve a közlekedést egyes esetekben akadályozza. Megítélésem szerint a szükséges és biztosítható gépjármű várakozó helyek pontosabb meghatározása is elengedhetetlen már a rendezési terv módosítása során. Amennyiben saját területen nem biztosítható a megfelelő számú parkoló más megoldást is javasolni kell.*

**Vas Megyei Kormányhivatal Népegészségügyi Főosztály – Közegészségügyi és Járványügyi Osztály**

A VA/NEF/00020-1/2017. iktatószámú levelében tett véleménye:

*„A településrendezési eszközök módosítására beadott dokumentáció szerinti tervezett változtatást elfogadjuk és tudomásul vesszük.”*

**Vas Megyei Kormányhivatal Élelmiszerlánc-biztonsági és Földhivatali Főosztály – Földhivatali Osztály**

Az 10140/19/2016 iktatószámú levelében tett véleménye:

*„A módosítással érintett belterületi és „kivett" megnevezésű ingatlanok esetében a termőföldre vonatkozó földvédelmi rendelkezéseket nem kell alkalmazni, mivel az ingatlanügyi hatóság földvédelmi hatáskörrel nem rendelkezik, ezért a településrendezési terv módosításával szemben kifogást nem emelek.*

*A további egyeztetésekbe csak termőföld érintettség felmerülése esetén kérjük a Vas Megyei Kormányhivatal Élelmiszerlánc-biztonsági és Földhivatali Főosztály Földhivatali Osztályának bevonását.*

*Ahol az ingatlanra földmérési jelek elhelyezését biztosító használati jog van bejegyezve, ott az alappont elmozdítása, áthelyezése csak a jogosult (Vas Megyei Kormányhivatal) engedélyével történhet.”*

**Honvédelmi Minisztérium Hatósági Főosztály**

A 1711/112-1/2017iktatószámú levelében tett véleménye:

*„A fenti hivatkozási számon érkezett dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek.”*

**Vas Megyei Kormányhivatal Népegészségügyi Főosztály – Közegészségügyi és Járványügyi Osztály**

A VA/NEF/00020-1/2017. iktatószámú levelében tett véleménye:

„*A településrendezési eszközök módosítására beadott dokumentáció szerinti tervezett változtatást elfogadjuk és tudomásul vesszük.”*

**Vas Megyei Kormányhivatal Élelmiszerlánc-biztonsági és Földhivatali Főosztály - Földhivatali osztály**

10140/19/2016 iktatószámú levelében tett véleménye:

*„A módosítással érintett belterületi és „kivett" megnevezésű ingatlanok esetében a termőföldre vonatkozó földvédelmi rendelkezéseket nem kell alkalmazni, mivel az ingatlanügyi hatóság földvédelmi hatáskörrel nem rendelkezik, ezért a településrendezési terv módosításával szemben kifogást nem emelek.*

**Honvédelmi Minisztérium Hatósági Főosztály**

1711/112-1/2017 iktatószámú levelében tett véleménye:

***„****A … dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek.*

**Nárai község Polgármestere**

2-2/2017 iktatószámú levelében tett véleménye:

***„****Nárai Község Önkormányzata … a csatolt dokumentációt ( CD-t) áttekintette, az abban foglaltakkal egyetért.”*

**Vas Megyei Kormányhivatal Szombathelyi Járási Hivatal Agrárügyi és Környezetvédelmi Főosztály – Környezetvédelmi és Természetvédelmi Osztály**

VA-06/AKF05/27-362017iktatószámú levelében tett véleménye:

*„A hatóságomhoz megküldött, Akcióterv Mérnöki Iroda Kft. (9730 Kőszeg, Bechtold I. u. 7.) által készített véleményezési dokumentációval kapcsolatban észrevételt nem teszek, a tervezett módosításokat elfogadom.”*

**Balogunyom Község Önkormányzata**

B/32-2/2017iktatószámú levelében tett véleménye:

„*Balogunyom Község Önkormányzata a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 41. § (2) bekezdése alapján nyilatkozik, hogy nem kíván a véleményezési eljárásban részt venni, tekintettel arra, hagy az nem ellentétes Balogunyom község helyi építési szabályzatával és szabályozási tervével.”*

Vép Város Polgármestere

6-2/2017 iktatószámú levelében tett véleménye:

„*Vép Város Polgármestere tudomásul veszi Szombathely Megyei Jogú Város egyéb ipari (Gip jelű) gazdasági terület 7273/63 hrsz.-ú ingatlan területére kiterjedő építési övezetében a 70 %-os beépítési intenzitás és 15 %-os minimális zöldfelületi mutató alkalmazását.”*

**Vas Megyei Kormányhivatal Szombathelyi Járási Hivatal Agrárügyi és Környezetvédelmi Főosztály – Erdészeti Osztály**

VA-06/AKF02/19-2/2017 iktatószámú levelében tett véleménye:

*„Az Akcióterv Mérnöki Iroda Kft. (9700 Kőszeg, Bechtold István utca 7.) által készített, 2016. december 21-i keltezésű tervdokumentáció alapján megállapítottam, hogy a tervezett módosítások Országos Erdőállo­mány Adattárban nyilvántartott erdőterületet nem érintenek, a tervmódosításnak erdészeti szempontból akadálya nincs.”*

**Égáz-Dégáz Földgázelosztó Zártkörűen Működő Részvénytársaság**

F7126-776-2/2017. iktatószámú levelében tett véleménye:

*„Javasoljuk a tervmódosítás jóváhagyását.*

*A meglévő gázelosztó vezeték biztonsági övezetén belül épület, építmény, fa nem helyezhető el, és a megközelíthetőséget ellenőrzés, karbantartás, építés esetén továbbra is biztosítani kell.*

****